Huit nous efectius s'incorporen hui a la Policia Local de Sagunt
02 de novembre 2017

![](/media/ijigp1me/100-img_7929.jpg)  
​  

Huit nous efectius s'han incorporat hui al servei de Policia Local de Sagunt a través de comissió de serveis. Estos huit agents reforçaran la plantilla actual fins a la cobertura de les places vacants en el procés selectiu de 2018. A estos huit agents se sumaran altres quatre en els pròxims mesos. Amb estes incorporacions la plantilla efectiva de la policia serà de 106 efectius.

 ![](/media/2hzpwqkj/100-img-20171102-wa0002.jpg)

![](/media/xv2nr4eq/100-img-20171102-wa0000.jpg)  
  

L'alcalde de Sagunt, Quico Fernández, ha destacat la importància del projecte d'ampliació de la Policia Local. **“La nostra intenció és augmentar la dotació de Policia Local fins a un nivell que considerem adequat. Per a açò no solament estem ara amb esta incorporació de comissionats, sinó que també estem treballant en l'oferta pública d'ocupació que va destinada sobretot al cos de la Policia Local”**.

El primer edil ha recordat que la policia **“és un dels serveis més bàsics de l'Administració i té una presència directa en el carrer”**. Així mateix, ha dit que espera que els agents que s'incorporen **“cobrisquen totes les necessitats que nostra ciutat requereix d'una manera especial”** donada l'àmplia oferta d'activitats en el municipi.

![](/media/la1h5asn/100-img_7921.jpg)  
  
  

​El regidor de Policia Local, Enric Ariño, ha declarat que **“Sagunt no té la plantilla mínima necessària”** pel que per a cobrir els serveis en esdeveniments especials com les festes es recorria als efectius existents. **“Açò estava produint una certa saturació dins de la plantilla”** perquè eixos serveis es cobrixen com si foren hores extraordinàries.

Per a evitar esta sobrecàrrega laboral, l'Ajuntament ha decidit augmentar la plantilla en 21 efectius, i **“mentre es cobreixen eixes places de manera definitiva, es tira mà dels comissionats, agents que vénen en comissió de servei d'altres parts, previ permís de les autoritats dels seus municipis, i s'incorporen de manera immediata”**, ha explicat Ariño.

 ![](/media/hn1ljwu3/100-img_7924.jpg)

Els huit efectius que s'han incorporat reforçaran la unitat de vigilància de la Policia Local, que presenta servei de dilluns a divendres en els torns de matí, vesprada i nit. **“És la unitat d'atenció primera al ciutadà quan hi ha algun tipus de reclamació urgent”**, ha explicat l'intendent general de la Policia Local de Sagunt, Rafael de Manuel.

**“Anem a passar de dos a quatre cotxes de vigilància en alguns casos”**, ha destacat. L'intendent general ha destacat que hi ha hagut **“un procés selectiu bastant acurat d’este personal, és gent que ve molt preparada, amb anys d'antiguitat”**.

​

*   [](http://www.facebook.com/sharer.php?u=https://aytosagunto.es/va/actualitat/huit-nous-efectius-s-incorporen-hui-a-la-policia-local-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/huit-nous-efectius-s-incorporen-hui-a-la-policia-local-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/huit-nous-efectius-s-incorporen-hui-a-la-policia-local-de-sagunt/ "Linked In")
*   [](mailto:?body=https://aytosagunto.es/va/actualitat/huit-nous-efectius-s-incorporen-hui-a-la-policia-local-de-sagunt/)